Juraj Tatár (hudobník)

Juraj Tatár (* 10. júl 1969, Banská Bystrica) je slovenský klavirista, skladateľ, producent a aranžér.

 Životopis 
Študoval klavír a dirigovanie u profesorky Dagmar Dubenovej na Konzervatóriu v Žiline. Už na konzervatóriu robil prvé pokusy s komponovaním hudbyV enoval sa vážnej hudbe, neskôr robil pokusy s komponovaním džezových skladieb. Veľkú premiéru mal so svojim dielom, Koncertom pre bicie nástroje a klavír , ktorý mal premiéru v Koncertnej sieni Štátneho Komorného Orchestra v Žiline. 

V roku 1987 hral v džezrockovej formácii Madre, v tom čase zloženú z hudobníkov: Róbert Jurčo (klávesy),Jaroslav Štulrajter (basová gitara),Martin Ševčík (bicie nástroje),Lubomír Kianička (saxofón). V čase, keď sa toto zoskupenie zredukovalo na trio, v ktorom hral s Romanom Muškom (basová gitara) a Martinom Ševčíkom (bicie nástroje), sa na Bratislavských džezových dňoch stretol s Herbie Hancockom. V rokoch 1989-1991 pôsobil ako asistent dirigenta, hráč na organ a klavír v Slovenskom komornom zbore. V roku 1992 bol pedagógom na Konzervatóriu v Žiline. 

Po skončení štúdia na konzervatóriu pokračoval v štúdiu dirigovania na Vysokej škole múzických umení v Bratislave. Okrem prezentácie diel klasickej hudby vydal na CD debutový projekt zoskupenia Madre, ktorého členmi boli Juraj Bartoš (trúbka), Štěpán Markovič (saxofón), Juraj Griglák (kontrabas), Cyril Zeleňák (bicie nástroje) a Marián Ševčík (perkusie). K vydaniu tohoto albumu mu poslal blahoželanie aj Chick Corea.  

Od roku 1987 Juraj Tatár koncertoval vo viacerých: napr. v Česku, Rakúsku, Maďarsku, v Poľsku, Anglicku, Nemecku, Taliansku, Luxembursku, vo Francúzsku, v San Marine, vo Švajčiarsku, vo Švédsku, v Portugalsku, ale aj v USA, či v Mexiku. Absolvoval viac ako 1800 koncertov a spolupracoval s poprednými umelcami, či hudobnými telesami. 

Juraj Tatár ako klavirista a skladateľ je jednou z najvýraznejších a najoriginálnejších osobností slovenského džezu. Je technicky na vysokej úrovni a vyznačuje sa invenčným prístupom v interpretácii. Má svoj osobitý štýl, v ktorom sa transformujú rôzne postupy z európskej hudby, hudobné vplyvy romantizmu a klasikov 20. storočia, do modernej, elektronickej džezovej formy. Na hudobných albumoch sa prezentuje svojimi vlastnými kompozíciami, v ktorých je zdôraznená hudobná forma a jej prekomponovanosť.

Diskografia Juraja Tatára obsahuje v súčasnosti viac ako 70 albumov vážnej hudby, džezu, ale aj popu. Nahrával s viacerými osobnosťami česko-slovenskej hudby, ako sú Juraj Bartoš,  Štěpán Markovič, Juraj Griglák, Martin Valihora, Cyril Zeleňák, Peter Lipa, Jiří Stivín, Pavol Habera (napr. projekt Svet lásku má), skupina Team, Pavol Hammel, Andrej Šeban, Cappella Istropolitana, Richard Müller, Janek Ledecký, Lucie Bílá, Iveta Bartošová, Adriena Bartošová, Beata Dubasová, Martin Ďurdina, Anna K, Anton Popovič, Peter Dvorský, SĽUK, Karel Gott a iní. Juraj Tatár nahral muzikály Jozef a jeho zázračný dúhový plášť a Cyrano z predmestia. V najnovšej zostave, v triu Madre, s ním hral bubeník Emil Frátrik.

V roku 1998 na albume Madre-Ibachur nahral gitarové party Jan Hammer, spolu s Martinom Gašparom a Marcelom Buntajom v kapele Bukake nahral album Bukake Jazz. V roku 2006 spolu s kapelou Bukake a gitaristom Jurajom Kupcom nahrali debutový album Petra Cmorika, ktorý má názov Nádherný deň. Juraj Tatár koncertuje aj so speváčkou Janou Kirschner.

 Diskografia 
Team a Pavol Habera
 1996 – Svet lásku má – Pavol Habera 
 1997 – Habera – Pavol Habera 
 1998 – Vianočné koncerty – Pavol Habera a Peter Dvorský 
 1999 – Vianočná hviezda – Pavol Habera 
 2000 – 7edem – Team  
 2000 – Boli sme raz milovaní – Pavol Habera 
 2000 – Soľ nad zlato – Pavol Habera 
 2002 – Team 8 – Mám na teba chuť :-) – Team
 2003 – Team – Live in Praha 
 2004 – Team X – Team  
 2006 – To sa stáva – Pavol Habera 
 2007 – Team 11 – Team 
 2008 – Team 11 – CZ Edition 
 2008 – Best Of Tour Live (CD, DVD) – Pavol Habera / Team  
 2009 – Láska a smrť – Pavol Habera – (K filmu Jánošík – 2009) 
Richard Müller
 1996 – LSD – Richard Müller 
 1999 – Müllénium live – Richard Müller
Peter Lipa
 1996 – 4.Internacional Bluesfest – Peter Lipa 
 1997 – Slovak Jazz 97 – A.Bartošová, P.Lipa, J.Tatár, A.Šeban
 1998 – Čierny Peter (Lipa) – Peter Lipa 
 2000 – Neúprosné ráno /reedícia+bonusy/ – Peter Lipa 
 2001 – Naspäť na stromy 2 – Peter Lipa  
 2001 – ... v najlepších rokoch – Peter Lipa  
 2002 – Beatles in Blue(s) – Peter Lipa
 2004 – Live In Hungary – Peter Lipa 
 2005 – Live in Akropolis Prague – Peter Lipa 
 2005 – Lipa spieva Lasicu – Peter Lipa
 2013 – Návšteva po rokoch – Peter Lipa
Superstar
 2005 – Slovensko hľadá SuperStar I – TOP 11  
 2006 – Slovensko hľadá SuperStar II – TOP 11 
 2009 – Pieseň finalistov – Československá superstar
Peter Cmorik
 2006 – Nádherný deň – Peter Cmorik 
 2007 – Žijem ako viem – Peter Cmorik  
 2008 – Peter Cmorik – Poland edition 
 2009 – Jedno si želám – P. Cmorik Band 
Ďalšie produkcie
 1991 – Vianočné Pastorále – Tadeáš Salva – (SĽUK 1991) 
 1992 – Anjelik bez krídel – Janko Manašovský 
 1994 – Madre – Madre  
 1995 – This Must be Night – Betty Denes  
 1995 – The Time – Štěpán Markovič  
 1996 – Fiesta la Rubia – Beáta Farkašová 
 1996 – The big H - Breath – Henry Tóth  
 1996 – Čekám svůj den – Iveta Bartošová  
 1997 – Band... – Andrej Šeban 
 1998 – Ibachur – Madre (Juraj Tatár-Jan Hammer-Juraj Bartoš)
 1999 – Ver že ja – Barbara Haščáková
 1999 – Hrana – Marek Brezovský – Oskar Rózsa
 1999 – Cyrano z predmestia – Pavol Hammel, Marián Varga  
 2000 – Bass Friends – Juraj Griglák
 2000 – 7 dní – Beáta Dubasová 
 2001 – Dobré ráno – P.S. 
 2001 – Záhradná slávnosť – Peter Slivka 
 2002 – Starí kamoši – Pavol Hammel 
 2002 – Chvíľu so mnou leť – Katarína Hasprová 
 2002 – Už viem - Adriena Bartošová  
 2004 – Pár příběhů – Tereza a Láďa Kerndlovi  
 2004 – Jazz – Bukake – Buntaj-Tatár-Gašpar 
 2007 – Znovuzrodenie 2CD – Adriena Bartošová  

 Zdroj 
 Oficiálna stránka

 Referencie 

 Iné projekty 


Kategória:Slovenskí klaviristi
Kategória:Slovenskí skladatelia modernej hudby
Kategória:Osobnosti z Banskej Bystrice
Kategória:Absolventi konzervatórií na Slovensku